Radio mėgėjas

Radio mėgėjas (Radijo mėgėjas) – mėnesinis žurnalas, ėjęs 1927–1928 m. Kaune.

Istorija 
Pirmąjį numerį 1927 m. balandžio mėn. išleido Aukštesniosios technikos mokyklos radijo mėgėjų būrelis. Nuo 1928 m. leido Radijo mėgėjų sąjunga. Spausdino Narkevičiaus ir Atkočiūno spaustuvė bei Varpo spaustuvė Kaune. Išėjo 7 numeriai. 1928 m. gegužės 9 d. prijungtas prie žurnalo „2000 metrų“.

Spausdintos radijo apžvalgos, specialistų straipsniai, patarimai radijo mėgėjams įvairiais radiotechnikos klausimais.

Bendradarbiavo V. Jasutis, A. Puidokas, A. Šapalas ir kt.

Redagavo Mykolas Baublys, Antanas Mildažis.

Šaltiniai

Nuorodos 
 „Radio mėgėjas“. E-paveldas.lt

Lietuvos žurnalai
Lietuvos radijo spauda
Kauno spauda
Mėgėjiškas radijas Lietuvoje